***Vienošanās Nr.4***

***pie 2021.gada 15.decembra līguma Nr. R1S-585/2021 (BCS2021/200)***

Rīgā, *Dokumenta datums ir tam pēdējā pievienotā*

*droša elektroniskā paraksta laika zīmoga datums*

**SIA „Rīgas 1.slimnīca”** (turpmāk – Pasūtītājs), tās valdes priekšsēdētājas Natālijas Zlobinas un valdes locekles Ilzes Aleksandrovičas personā, kuras rīkojas uz sabiedrības statūtu un valdes reglamenta pamata, no vienas puses un

**SIA „BCS GROUP”** (turpmāk – Būvuzņēmējs), tās valdes locekļa Sergeja Medvedeva personā, kurš rīkojas uz sabiedrības statūtu pamata, no otras puses,

turpmāk abas kopā sauktas „Puses”, bet katra atsevišķi „Puse”, noslēdz šo vienošanos Nr.4 (turpmāk – Vienošanās) pie 2021.gada 15.decembra līguma Nr. R1S-585/2021 (BCS2021/200) (turpmāk – Līgums) par turpmāko, ievērojot, ka:

* Puses 2022.gada 31.augustā pie Līguma noslēdza vienošanos par papildu darbu veikšanu un darbu izpildes termiņa pagarināšanu līdz 2022.gada 11.septembrim;
* Puses 2022.gada 15.septembrī, pēc Būvuzņēmēja ierosinājuma veicot izpildīto darbu apsekošanu, sastādīja defektu aktu. 2022.gada 16.septembrī, atkārtoti apsekojot objektu, konstatēts, ka aktā minētās neatbilstības ir novērstas, izņemot 3 bīdāmās durvis un konsoles;
* sakarā ar darbu izpildes termiņa ievilkšanos un to, ka minētā objekta pieejamība Pasūtītājam ir aktuāla jaunās nodaļas aprīkojuma izvietošanai, Puses 2022.gada 16.septembrī ir parakstījušas objekta pieņemšanas-nodošanas aktu, t.sk., pieņemot darbus, kas izpildīti uz akta parakstīšanas brīdi;
* Būvuzņēmējs ir iesniedzis Pasūtītājam 2022.gada 21.septembra vēstuli ar skaidrojumu par darbu kavēšanās iemesliem un lūgumu nepiemērot līgumsodu, sākot ar defektu novēršanas brīdi, t.i., 2022.gada 16.septembri. Minēto darbu neizpildi Būvuzņēmējs skaidro ar no viņa neatkarīgiem apstākļiem;
* Pasūtītājs, izskatot vēstulē minēto argumentāciju, apstiprina līgumsoda nepiemērošanu, sākot ar 2022.gada 16.septembri, ja Būvuzņēmējs izpilda šīs vienošanās noteikumus un ievēro ar šo vienošanos noteikto darbu izpildes termiņu;
* lai arī uz šīs Vienošanās sastādīšanas brīdi ir iestājies darbu izpildes beigu termiņš, tomēr, tā kā faktiski Būvuzņēmējs vēl nav izpildījis visas ar Līgumu uzņemtās saistības tādu apstākļu dēļ, kas nav atkarīgi no Būvuzņēmēja, Puses apstiprina Būvuzņēmēja pēc minētā termiņa veikto darbu leģitimitāti un līgumattiecību turpināšanu līdz visu saistību izpildei:

1. Puses atbilstoši Līguma 13.10.punktam vienojas veikt grozījumu Līguma pielikumā „*Grafiks ar nodarbināto strādnieku skaitu*” un pagarināt darbu izpildes termiņu, nosakot, ka kopējais darbu izpildes termiņš ir līdz 2022.gada 30.novembrim.
2. Puses apstiprina, ka Būvuzņēmējam atbilstoši Līguma 9.1.punktam piemērojamais līgumsods par darbu izpildes termiņa kavējumu no 2022.gada 12.septembra līdz 2022.gada 15.septembrim (ieskaitot) ir 1 945,40 EUR bez PVN (*486,35 EUR bez PVN/ dienā\* 4 dienas*). Pasūtītājs, veicot galīgo norēķinu, no Būvuzņēmējam izmaksājamās summas ietur aprēķināto līgumsodu.
3. Pārējie Līguma noteikumi paliek nemainīgi.
4. Vienošanās stājas spēkā ar tās abpusējas parakstīšanas brīdi un ir Līguma neatņemama sastāvdaļa.
5. Vienošanās sagatavota elektroniski, latviešu valodā un parakstīta ar drošu elektronisko parakstu, kas satur laika zīmogu.

|  |  |
| --- | --- |
| **Pasūtītājs:**  **SIA „Rīgas 1.slimnīca”**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja Natālija Zlobina  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes locekle Ilze Aleksandroviča | **Būvuzņēmējs:**  **SIA „BCS Group”**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis Sergejs Medvedevs |